Τορτελίνι σε γρήγορο ζωμό με κατεψυγμένο αρακά
Ένα πλήρες και χορταστικό πιάτο στο οποίο «συμπράττουν» αριστοτεχνικά το κυρίως γεύμα με τη σαλάτα. Έτοιμο σε μόλις 25΄!
2 φύλλα δάφνης, 1 καρότο καθαρισμένο, κομμένο κατά μήκος στη μέση, 1 κρεμμύδι, καθαρισμένο, κομμένο στα δύο, 3 κλωνάρια μαϊντανό, 250 γρ. τορτελίνι γεμιστά με τυρί, 1 φλιτζάνι κατεψυγμένο αρακά, 30 ml ελαιόλαδο, το χυμό από 1/2 μικρό λεμόνι και λίγο από το ξύσμα του, 4 κουτ. σούπας χοντροτριμμένη παρμεζάνα, φρεσκοτριμμένο πιπέρι
Βάζουμε στη χύτρα 1.700 ml νερό, τα φύλλα δάφνης, το καρότο, το κρεμμύδι, και το μαϊντανό. Bράζουμε μέχρι να μαλακώσουν τα υλικά. Σουρώνουμε το ζωμό και τον βάζουμε να πάρει μια βράση.Ρίχνουμε τα τορτελίνια, τον αρακά και το ελαιόλαδο.Μόλις τα τορτελίνια μαλακώσουν και ανέβουν στην επιφάνεια, αποσύρουμε και ρίχνουμε το χυμό από το λεμόνι και το ξύσμα του.Σερβίρουμε τα τορτελίνια σε δύο βαθιά πιάτα με 2 κουταλιές παρμεζάνα στο καθένα και πιπέρι.
Αρακάς,Ζυμαρικά